CELEX: 32007D0711
Language: sk
Date: 2007-09-25 00:00:00
Title: Rozhodnutie Politického a bezpečnostného výboru BiH/11/2007 z  25. septembra 2007 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine

6.11.2007   
            
            
               SK
            
            
               Úradný vestník Európskej únie
            
            
               L 288/60
            
         
      ROZHODNUTIE POLITICKÉHO A BEZPEČNOSTNÉHO VÝBORU BiH/11/2007
   z 25. septembra 2007
   o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine
   (2007/711/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí pododsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:
   
               (1)
            
            
               Podľa článku 6 jednotnej akcie 2004/570/SZBP Rada poverila Politický a bezpečnostný výbor (PBV) prijímať ďalšie rozhodnutia o vymenovaní veliteľa ozbrojených síl EÚ.
            
         
               (2)
            
            
               Dňa 27. júna 2006 PBV prijal rozhodnutie BiH/9/2006 (2), ktorým sa za veliteľa ozbrojených síl EÚ pre vojenskú operáciu Európskej únie v Bosne a Hercegovine vymenoval kontraadmirál Hans-Jochen WITTHAUER.
            
         
               (3)
            
            
               Veliteľ operácie EÚ odporučil za nového veliteľa ozbrojených síl EÚ pre vojenskú operáciu Európskej únie v Bosne a Hercegovine vymenovať generálmajora Ignacia MARTÍNA VILLALAÍNA.
            
         
               (4)
            
            
               Vojenský výbor EÚ toto odporúčanie podporil.
            
         
               (5)
            
            
               V súlade s článkom 6 protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a činností Európskej únie, ktoré majú obranné dôsledky.
            
         
               (6)
            
            
               Európska rada v Kodani prijala 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty EÚ, ktoré sú tiež buď členmi NATO, alebo stranami Partnerstva pre mier a ktoré následne uzavreli dvojstranné bezpečnostné dohody s NATO,
            
         ROZHODOL TAKTO:
   Článok 1
   Generálmajor Ignacio MARTÍN VILLALAÍN sa týmto vymenúva za veliteľa ozbrojených síl EÚ pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť 4. decembra 2007.
   
      V Bruseli 25. septembra 2007
      
         
            Za Politický a bezpečnostný výbor
         
         
            predseda
         
         C. DURRANT PAIS
         
      
   
   
      (1)  Ú. v. EÚ L 252, 28.7.2004, s. 10.
   
      (2)  Ú. v. EÚ L 196, 18.7.2006, s. 25.